On the left is The Education State logo and on the right is the Victoria State Government logo and the words Education and Training

**Nifatin Na Fa Carelṭial le Nambarelṭial Thiamnak Ding Bawmhchanh Ningcang**

Nulepa le kum 0 – 2 karlak Ngakchia congtu hna ca ah lamhmuhsaktu

Literacy and numeracy tips to help your child every day\_Chin Hakha

Department of Education and Training nih chuahmi

Department of Education and Training

2 Treasury Place, East Melbourne, Victoria 3002

ISBN: 978-0-7594-0636-0

**Chungum**

[Mah caukte hi zeitin dah ka hman? 4](#_Toc135585052)

[Khoika in dah bawmhnak ka hmuh khawh? 6](#_Toc135585053)

[Chuahka in sianginn taang 2 tiang – carelṭial thiamnak 8](#_Toc135585054)

[Na fa biachim le biangaih bawmh 9](#_Toc135585055)

[Na fa carel thiamnak ding bawmh 11](#_Toc135585056)

[Na fa caṭial bawmh 16](#_Toc135585057)

[Chuahka in sianginn cataang 2 tiang nambar rel le tial thiamnak 21](#_Toc135585058)

[Inn i tinchia (kanaan) hmunkhat tuahṭinak 22](#_Toc135585059)

[Taang 3 in Taang 6 – Carelṭial thiamnak 30](#_Toc135585060)

[Na fa a chim le ngaih bawmh 31](#_Toc135585061)

[Na fa carel thiamnak ding bawmh 34](#_Toc135585062)

[Na fa a ṭial bawmh 36](#_Toc135585063)

[Taang 3 in Taang 6 – Nambarelṭial 41](#_Toc135585064)

[Na fa he nambar relṭial thiamnak fianternak 41](#_Toc135585065)

# Mah caukte hi zeitin dah ka hman lai?

Hlathlainak nih a langhtermi ah, chungkhar hna hi an fale cawnnak, ṭhanchonak, ngandamnak, himnak, le ṭhatdamnak ah a biapi bik an si. Nangmah chungkhar nih khan, nangmah zohkhenhnak tang a ummi ngakchia hna sianginn ca i timhtuahnak ah siseh, sianginn an phanh tik i hlawhtlinnak an hmuh khawh nakhnga bawmtu bik na si kho.

Mah caukte nih hin na fa carelṭial le nambarelṭial na bawmh khawhnak ding ah lam le ningcang aan peek lai. Cun, inn ah nangmah nih na tuah khawh dingmi a nuam ṭung, mandeng ṭung, zalh fawizaang le tuah khawhmi cawlcanghnak tampi aan peek lai. Cun, mah caukte nih hin, an thiamnak a bawmtu biahal awk tete tampi aan peek rih. Mah kuttuah (practical) cawlcanghnak pawl nih hin na fa kha carel le caṭial thiamnak ṭha taktak a bawmh lai i, a chim le a ngaih thiamnak zong a bawmh hna lai.

Inn ah nitin na tuahmi in nambarelṭial thiamnak na bawmh khawh ve hna, nambar, nambar tuak le hman ning tehna, nambar an i zulh ning (zulhmang) hngalh khawhnak tehna, tinchia (Kanaan) hngalhfiannak lei ah an i chapchuan khawhnak ding ah biafang hman ning tehna.

Mah carelṭial le nambarelṭial cawlcanghnak hna hi zohchunh awk tlaak cawnnak mansung pawl a simi thathawhnak, teimaaknak le theihhngalh duhnak caah vovanṭha (opportunities) an si.

Mah ningcang le tuahmi tehna cu ngakchia a ule le pilepu hna maw, asiloah ngakchia nunnak ah aa telmi midangdang hna nih maw an hman khawh i, cucu ngakchia a carelṭial le nambarelṭial thiamnak ah hunchotertu an si.

Mah caukte cu carelṭial le nambarelṭial thiamnak tuah ding ah an kum hoih in phu hnih ah ṭhen a si: Chuakka in Sianginn Taang 2, le Taang 3 – Taang 6 tiah. Na fa level he aa tlaakmi seksen (hmunṭhen) ah khan kal law a tuah ningcang pawl chimhmi kha zoh hna. Tuah ding a dihlak kha tuah dih a hau leem lo, asinain nifatin in acheuchum na tuahpi hna ahcun na fa cawnnak a ṭhangcho lai.

Mah caukte hi Victorian Early Years Learning Development Framework (Chuakka – kum 8) le Victorian Curriculum (Levels Foundation – 10) he aa tlaak in suaimi a si i, an pahnih in ngakchia vialte caah a biapimi cawnnak kha an i tel ko. Mah caukte chung i cawlcanghnak hna hi mah tlaangrel (standards) kha an langhter i na fa i i ṭhinau pawl cawnnak le sianginn i nitin an cawnmi pawl bawmhchanhnak tampi a peek.

Victorian Early Years Learning and Development Framework kong theihherh caah hikahin kal:

<http://www.education.vic.gov.au/Documents/childhood/providers/edcare/veyldframework.pdf>

Victorian Curriculum kong theihherh caah hikahin kal:

<http://victoriancurriculum.vcaa.vic.edu.au/>

Mirang holh hi nangmah nuhrin holh a si lo ahcun, nangmah nuhrin holh hmang in mah cawlcanghnak hna hi na tuah khawh hna. Hlathlainak nih a langhtermi ah, kumno te in holh phun hnih in a cunglei thiam khawh hi ngakchia hna caah ṭhathnemnak tampi a um ti a si i, cawnca vialte ah khan hlawhtlinnak a bawmh hna ti a si.

# Khoika in dah bawmhnak ka hmuh lai?

Na fa zohtu Nule le Ngakchia Ngandamnak (MCH) Sisayamah

Maternal and Child Health (MCH) timi nule le ngakchia ngandamnak i nar (si-sayamah) nih na fa ngandamnak le ṭhanchonak kong siseh, na fa cawnnak ding lungthawhternak ding ruahnak zong aan cheuh khawh.

Na fa ca i Ṭhinau pawl Cachimtu, Tualleng sianginn cachimtu le sianginn cachimtu

Ngakchia ṭhinau deuh cachimtu pawl, tualleng sianginn sayamah le sianginn saya/mahte zong nih na fa carelṭial le nambarelṭial ṭhanchonak ding kong ah ruahnak an in cheuh khawh.

**Kumno deuh ngakchia cawnpiaktu tualleng saya/mah, asiloah saya/mah timi ah aa telmi hna cu:**

* Carelṭial le tinchia (kanaan) lei hmuhton tamnak lei ah na fa lungput le mah-le-mah bochannak
* Carelṭial le tinchia(Kanaan) lei ah na fa kaichonak
* Carelṭial le kanaan (tinchia) lei ah na fa nih thiam aa zuammi kawl, le mah kawltung phanhnak ding ah nangmah nih na bawmh khawh ding ningcang
* Na fa nih aa harhmi zawn ah bawmh khawhnak ding ah na hman khawhmi ningdaan pawl
* Mah caukte chung chimh ningcang tehna kha na fa caah zeitluk a ṭhathnem ti bantuk

Online in laak khawhmi pawl

Education and Training Department nih nulepa le ngakchia no pawl zohkhenhtu hna ca ah zaraan theihherh pawl le rel khawhmi pawl an um:   
<https://www.vic.gov.au/education-information-parents>

Sianginn kai-cuza ngakchia hna ca cawnnak bawmh khawhnak ding ah nulepa le ngakchia zohkhenhtu hna ca ah Department nih website (online) ah an chiahmi theihherh pawl le rel awk pawl an um:   
<https://www.vic.gov.au/supporting-your-childs-education>

Victorian Premier’s Reading Challenge hi hin kumtin te March thla in September thla tiang an on. Ngakchia ṭhinau deuh pawl cawnnak le sianginn pawl ah na fa kha minkhumh khawh a si – asiloah mahhi website (maivan) link ah hin online in minkhumh khawh a si: <https://www.vic.gov.au/premiers-reading-challenge?Redirect=1>

Victorian Government Find Use Share Education (FUSE) maivan ah khin fawi deuh in nan inn computer asiloah nan umnak sang laibrari (caruk) computer in cacawnnak hriamnam pawl na laak khawh. Mahka ah cun ngakchia hna an carelṭial le nambarelṭial thiamnak a bawm khotu lentecelhnak tampi an i tel:   
[https://fuse.education.vic.gov.au](https://fuse.education.vic.gov.au/)

# Chuahka in Sianginn Taang 2 tiang Carelṭial

Ngakchia a chuahka in holh le carelṭial a thiamnak aa thok i a ṭhanchonak ding ah chungkhar nih a biapimi rian a ngei. Ngakchia i vawlei a hngalhfian daan le thiam khawhnak an ngeihmi cu an chungkhar nih zeitluk in dah carelṭial thiamnak man an ngeihter timi ah aa hngat.

**Nulepa le zohkhenhtu hna ca ah ruah awk tlaak theihherh biapi pawl:**

* Carelṭial tam deuh thiam cia in sianginn kai aa thokmi ngakchia cu sianginn ah ca thiam deuh, holh-hrambunh cawnca a simi Mirang ca tibantuk lawng ah si lo in.
* An kum no lio i carelṭial thiamnak ding ah ningdaan le lam phunphun a um i cucu chawnhbiaknak, hlasak, cawlcangh, laam, tuanbia chimh, zuksuai, drama, le biaruahnak, mitzohnak, relnak, suainak le ṭialnak tehna an si. Na fa carelpiak kha a tuan tuk ti a um lo.
* Holh an thiam ngai ahcun carel le caṭial an thiam deuh lai ti ah chim chung khawh ngai a si, cucaah na fa kha holh a thiam deuhdeuh le an carelṭial thiamnak le ṭhanchonak lei ah an ṭha deuhdeuh ko lai. Na fa cu a tam khawh chung in chawn law atu le atu bia ruah peng.
* Ngakchia hna an no lio te i carelṭial thiamnak tuah cu a nuam ngai. Khualengchuah le lentecelh tehna khi na fa he nan i chawnh khawhnak lam an si. Nuamhnak phunphun tuah tehna zong ngakchia hna holhfang thar tete chimhnak le thil chim ning thiamternak ca ah caanrem an si.

## Na fa a chim le a ngaih bawmhnak

Na fa he bia i ruahnak

Na fa le caanhman te in chawnhbiak lengmang le i pehtlaih lengmangnak nih, an holh lei le a theih khawhnak lei ah tampi a bawmh hna i, holh ah mah le mah i zumhnak a ngeihter. Nangmah kha holh an thiamnak hram pakhat lawng na si kho, cucaah anmah he tam deuh biachimnak nan ngeih poh ah, holhfang thar rang deuh in a thiam lai i nal deuh in a chim khawh fawn lai.

Nitin tuahmi eidin cawknak, duum tuahnak, zanriah chumhnak, cakuat kuang in cakuat laaknak, innrian hnokhnai pawl tuahnak, le motor in asiloah bus in nan i chawhvah tikah na fale kha telh ve hna.

Khualengchuah nih khin an holhfang hngalhnak a kauhter hna. Khualeeng chuah lio i biaruah caihmaipinak nih khin vawlei an hngalhfiannak ah a rumter hna. Khualeeng chuahvah ah cun nan umnak lothlo pawl thilzuarnak, paak (pangpar dum), saram-duum (saram zuatnak), dawr nganpipi, thilhlun inn (museums), library le kutzungser dawr (art galleries) pawl hna an i tel.

**Nuamhnak ca cawlcanghnak ah aa telmi:**

* Awtlaak, biazai le hla sakpi. Na fa kha na hlasak i zawnhter.
* Chungkhar tuanbia le chungkhar hmanthlak pawl hrawmh i ceihpi.
* Hmanthlak cauk phunphun zohpi, tahchunhnak ah, kutzungser cauk, DIY (mah-te-tuahmi) cauk, ṭamhmi kawfi cabuai cung hun cauk, le thilthar thanhnak cazual tbk pawl zohter. Na fa kha cauk chung ah zei dah a cangmi an si ti pawl kha hal law hmunkhat ah tuanbia hoihna kha ṭawn u.
* Na fa ca ah thil pakhatkhat sernak ca ah caku chahpipi le innchung thilri dangdang kha khawmh. Na fale kha zeidah an sakmi a si ti kha hal hna.
* Ngakchia ca ah an chuahmi radio program le record an chiahmi (podcasts) pawl ngaihpi i a konglam ceihpi.
* Saram duum phunkip, titlong saram zuatnak thlalang inn, hlanlio ralhau inn, kutzungser thil hmuhsaknak inn le thilhlun inn tehna kha na umnak khua i siseh, vawlei cung kip i a ummi siseh, hmanthlak in maw, video in maw zohpi.
* Holhfang celhnak phunphun, “…. i a biaralkah zei dah a si?” (tahchunhnak ah, ‘ngan’ i a biaralkah zei dah a si?”) le “zei biafang hi dah adang pawl he awchuah aa dangmi a si: bat, hat, asiloah door?” tbk pawl celhpi khawh a si.

Hmurka in tuanbia chimh

Tuanbia chimh hi na fa ca ah a chim le a ngaih thiamnak a chaptertu lam nganpi pakhat a si i, an cinkennak le lungthin in suaisam thiamnak a kauhtertu a si. Na fa kha tuanbia na chimh khawh, asiloah na fa kha tuanbia chim ding in na forhfial khawh.

**Tuanbiachim cu:**

* Na fa i a duh bik mi lentecelhnakthilri kong
* Midang chungkhar mi pakhatkhat kong
* Innchungzuat saṭil kong
* TV asiloah cauk chung in ṭawnchom minung/saram pakhatkhat kong
* Minthangmi minung pakhatkhat kong
* Thiamsang rianṭuannak in riaṭuantu hna, vantlawng, meithattu, si-sayamahte, le cachimtu hna kong
* Lungthlam in ruahmi vawlei (seikkuzin) le lungthlam zatkawng pawl kong
* Lungthlam cuantermi saram holhthiam kong

**Tuanbia chim na thoknak ding ah ruahbawmtu hna:**

* Lungthin hlawhsaihtertu siter, aw phundang in chuah, caku minung suai i laamtermi, asiloah kutthei in cawlcanghter tbk in
* Na fa caah khan ṭamhmi kuang ngei law tuanbia chimnak le lungthlam suaimi lentecelhnak caah hmanter
* Na fa nih a duhmi thil in thok
* Tuanbia chung lemcangthiam le hmunhma in thok

## Na fa carel bawmh

Hmunkhat ah relṭi

Na fa a chuah hnu thla tlawmpal ah carel thok ding si. Upa sinak in, ca na rel lengmang lo, asiloah carel na zuam lo hmanh ah, na fa holh lei ah a ṭhancho khawhnak ding le carel an duhnak thazaang na peeknak khawhnak ding ahcun na fa sin ah caan manngei te in na hmanpi ding a biapi tuk. Hmunkhat carel cu tuah awk a simi manngei thil pakhat a si. Carel nih na fa kha holhfang tampi a hngalhter lai, vawlei kong hngalhfiannak tampi a chap lai, cun holh an hman tikah mah le mah lungzumhnak a ngeihter. Carel cu chimmi biafang le ṭialmi biafang a pehtlaihtertu a biapi ngaimi thil a si.

**Hihnahi a tlaangpi in tuah awk ṭha an si:**

* Nan umnak sang laibrari (caruk) ah khan kal law na fa kha ca relpi, cun tuanbia chimhnak khaan ah khan telpi ve. Laibrari tuanbia chimhnak cu na fa he a bu in hmunkhat carel ṭi nuam te in nan hmannak hmun an si.
* Na fa kha cauk, mekazin, cauk min ṭialnak catlap chah, asiloah phun tampi in fiantermi tuanbia cauk tbk pawl kha amah te in thim ding forhfial.
* Nitin carelnak caah caan chiahpiak. Ih lai carel hi a ṭha ngaimi zia pakhat a si.
* Na fa nih biafang le hmanthlak hna a hmuhfian khawh nakhnga na pum in hmuhsak.
* Ca na relpi pah in cahmai cung biafang kha na kutdong in sawhpiak, cuticun na fa nih biafang pawl le an awchuah kha a hliah khawh hna lai.
* Ca aa ṭial lo mi hmanthlak cauk zong kha hrawmh law cu nih cun lungthlam cuanternak siseh, aidia (ruahnak) ngeihnak siseh, biafang hngalhnak siseh, hmanthlak zoh in thilmin pawl kha a hngalh khawh lai.
* Cauk chung ah khan awltaak ruannak, aw aa nolhnak zawn tete kha kawlpi. Mah nih cun na fa kha holhka lei duhnak a ngeihter lai.
* Na fa sin i ca na rel tikah, muihmai langh in na relpiak lai, tuanbia chung lemcang hna an ziaza le aw-awn hoih in na aw na chuah ve lai. Mah nih cun carel kha a nuamh a theihter lai.
* Cauk i a biapimi relhnawhchan pawl – tahchunhnak ah, biafang le hmanthlak, a hmailei phaw, a keeng, a chungum cahmai, asiloah a biatlangpi tbk kha chim.
* An hngalhlomi biafang pawl sullam kha ngakchia nih an theih i an rel khawh nakhnga caihhmaipi hna. Na hmuhmi theihtlei biafang tete kha a kong ceihpi law bia hal, tahchunhnak ah, “chuklei ah a choi vurmar” timi ah hin, “zeitin dah chuklei ah a kal?” tibantuk in na hal khawh. Hikahin, “Cauk ṭha a rel” timi ah hin, ‘ṭha’ timi pin ah zei biafang dah na chap khawh?
* Anmah le amah a lung aa zumh ahcun, amah kha i hruaiter ding in forhfial.
* Na fa cu a carel ah a lung aa zumh ko ahcun, karlaktenh lo te in amah lawng relter ko. Phanhphanglo te in an rel khawh ahcun carel zong an nalh ko lai. An palhnak a um ahcun an carel a dih hnu ah na ceihmaipi lai, asiloah a hnu a rel rih dingmi cauk ah na chimh te lai.
* Carel fumran cu anmah kaarzawh tawk in relter hna. Anmah sin i ca na rel tikah a fumran zatawk in relpiak hna.
* Na fa kha cauk rel nolh ding in caan rem pe.
* Na fa kha chungkhar hmanmi holh in ca relhnawh law chawn law, holh dangdang a hmangmi midang hna zong kha mah holh hmang in na fa he i chawn ding in forhfial. hna.
* Na fa nih khan nangmah le na chungle dang nih nuamhnak ca nan rel kha in hmu hna seh. Pangakchia pawl ca ah hin upa nih carel biapi ah an ruah ti an hmuh hi a biapi tuk.
* Na fa kha Victorian Premier’s Reading Challenge ah luhter ding in forhfial, mah cucu kumtin te March in September tiang an on. Tualleng cawnnak le sianginn ah naa telnak ah na fa kha min khumh a si – asiloah na fa cu a tanglei ah min khumh khawh a si: [https://www.vic.gov.au/premiers-reading-challenge?Redirect=1-for-students-parents-and-early-childhood-services](https://www.vic.gov.au/premiers-reading-challenge?Redirect=1#for-students-parents-and-early-childhood-services)

Biafang har pawl tuaktanter ding in na fa bawmhnak

Na fa nih nangmah sin i ca rel a thok tikah, a saumi le sullam-hleng a ngei kho mi biafang pawl kha an i harh deuh tawn lai. A tanglei tidaan pawl nih hin mahte-remh thiamnak le cabia sullam fiannak a bawmh hna lai.

Na fa kha amah te in biafang har pawl tuaktanter ding a biapi, zeicahtiah ngakchia hna hi caan peek ahcun anmahte in an i remh. Kanmah nakin duhsah deuh in an rel i tuaktannak caan an herh.

Ngakchia i hne deuh ko seh, a tuaktan khawhnak ding ah hiti bantuk hin a thluamthlam na chimh khawh, “Mah biafang i a hmasa bik aw cu zei dah a si?” tibantuk in.

**Khulrang tein biahalnak cu a tanglei pawl hi an si kho:**

* A biafang zoh tuah usih. Mah biafang cu zei cafang in dah aa thok? Mah cafang cu zei awchuah dah a ngeih?
* Biafang a laicer ah zei cafang dah a um? Mah cafang nih zei aw dah a ngeih?
* Biafang cu zei cafang hna in dah a dongh? Mah cafang nih zei aw dah aa chuah?
* Zei bantuk biafang a si tuak khawhnak ding ah mah aw pawl cu hmunkhat ah kan komh kho maw?
* Hmanthlak hi zoh hmanh: Mah hmanthlak ah hin mah cafang in aa thok khomi zei thilmin dah na hmuh khawh?
* Mah biafang nih zei sullam dah a sawh ti ah na ruah? Mah hi phundang in zeitin dah kan chim hnga?

A cunglei hna hi khulrang tein tuahmi an si khawh lo ahcun, hiti sawhsawh in na chim khawh kho: “Mah biafang cu …”

Ngakchia carel thiamternak ah a biapi ngaimi lam pakhat cu voi tampi an nolhmi thangṭhat hi a si. Na thangṭhat tikah an tuahmi theng te kha na chim lai, “Mah biathluan na rel ṭhanmi kha na thiam tuk, mah biafang kha nangmah te in na hngalh khawh cang,” asiloah, a zahuap in “Naa zuam taktak si, na tiṭha tuk,” tibantuk in na chimthiam lai.

A ṭha ngai rih mi ninglam pakhat cu na fa nih biafang kha zeitin dah a tuah ti hal hi a si. Cuti tuahnak nih cun nangmah sin le sianginn in carel ningcang aa chap lai.

Cauk biaruahnak

Cauk chungum le sullam pawl caihhmai hi carel i a biapimi thil pakhat a si. Cauk rel hlan, rel lio le rel hnu ah cauk kong bia i ruah, le na fa kha a ruahnak (aidia) hrawmter le cauk he pehtlaimi tampi biahal hi a biapi ngaimi a si. A relmi kha zeidah a si tiah ngakchia nih an ruah naklai tha pe.

**Hihna pawl hi cauk rel hlan, rel lio, le rel hnu i biahalnak tuah awk ah a ṭhami an si:**

* A phaw kha zoh. Mah cauk hi zei kong dah a si hnga tiah na ruah?
* Cauk i a hnulei hmunhma nih zeitin dah na lung aan ton?
* Cauk chung lemcang kha a hramthok ah zeitin dah a kong na chim hnga?
* Hmanthlak ah hin zei dah a cang?
* Mah hnu ah zei dah a cang lai tiah na ruah?
* Zeicadah tuanbia chung lemcang nih mah hi a tuah? Mah dirhmun ah hin nang tah zei dah na tuah ve hnga?
* Mah tuanbia chung ah hin aho dah na uar bikmi lemcang a si? Mah lemcang cu zeicahdah na uar?
* Mah cauk ah a zei dah na uar biknak zawn a si?
* Mah tuanbia hi nangmah te in mah tuanbia te cu na ka chim kho hnga maw?

TV hmai ah caan hman ning

Na fa kha ca relpiak/ relhnawh pah i a cunglei biahalnak pawl na hal khawh (cunglei ah zoh) i TV le program dangdang le game (celhnak) zoh pah in ceihpi i lente zong celhpi khawh. Mithmuh cawnpiaknak (hmanthlak, video tbk) hngalhfian hi na fa carelṭial thiamnak tawhtlaitu pakhat a si ve.

**Internet ah hin carelnak ah na fa aa tel khawhnak lentecelhnak phunphun a um. Mah lentecelhnak phun ah aa telmi hna cu:**

* Awchuah cawn celhnak phun a si i, carel le cafang i an aw pawl hngalhnak bawmtu a si. Fonik timi awchuah ah cun biafang pakhat chung i a ummi aw phun, mah aw hna fonhtonh in biafang pakhat ah a chuah ning tehna cawnnak a si.
* Karamar, caṭial phungphai le cafangfonh celhnak phun.
* Holhfang thiam kauhnak ca celhnak

**Hihi lentecelhnak le hrampi dangdang online in laak khawhnak maivan website cazin an si:**

* [https://fuse.education.vic.gov.au (select Early Childhood or Primary Students tabs)](https://fuse.education.vic.gov.au/)
* [http://education.abc.net.au](http://education.abc.net.au/)
* <http://www.abc.net.au/tv/programs/play-school-story-time>
* <https://actf.com.au/>

Mah hin na fa na tuahpi khawh ding le na caihmaipi dingmi electronic hmang in ningthiamnak a simi teknolozi (thiamnak) lei cawlcanghnak phun 100 an si. Electronic thiamnak hmang in him te le fim ngai in tuah ningcang kong zong aa tel chih.

Hmunkhat ah vawlei rel ning:

Vawlei hi nangmah le na fa nih hmunkhat ah nan rel khawh dingmi cafang le biafang in a khat.

**Cawlcanghnak hna ah cun mah hi an i tel:**

* Na fa ngeihmi thilri pawl kha an min chim hna law an min ah aa telmi cafang le aw pawl kong kha ceihpi.
* Nitin in carel man a ngeihnak kong kha ngakchia hna sin ah hmuhter khawh a biapi. Rawl chuan hmuhsaknak na rel ah siseh, biakchawnhnak kat, calendar (nithla relnak) tehna, dawr cawk ding thil cazin tehna, rawl kong ṭialnak cabenh (label) tehna, vawleipung (map) tehna, tadinca tehna, nikhua chimchungnak tehna, email tehna, saingbawt (catar/cabenh) tehna, maivan tehna na rel tikah na fa kha relpi. Tahchunhnak ah, na fa nih a duh bik mi rawl chuan ning cauk hoihna kha na fa he nan rel lai i a tuah ningcang tete kha a dotdot in na tuahpi khawh. Asiloah, eidin kha eidin dawr i nan cawk ah siseh, online in nan cah ah siseh, nan cawk ciami nan samh ah siseh, eidin thil min tete kha na fa kha relter le an min tikter (zah peekter) khawh a si.
* Alfabet (cafangpi) sup kha chuang law na ei pah in na eimi cafang min kha chim hna.
* Biafang ramvaih i celh u. Catlap pelpawi ah khan biafang lungchuak poh kha ṭial hna law innkhaan chung ah chia dih hna. Biafang pakhatkhat kha chim law cu biafang aa ṭialnak catlap pel cu na fa kha kawlter.
* Catlap bang te khi nan innchung thilri pawl cung ah benh tung hna law biafang thar kha nifatin in cawnter.

## Na fa caṭial cawnnak bawmh ning

Caṭial thiamnak hi cariin le hmanthlak suai in aa thok. Hihi a biapi ngai mi a dot khatnak a si i, na fa kha na forhfial lai. A hun changtu dot cu na fa kha cafang he aa lomi muisam pawl ṭial cawnter a si i, alfabet – cafangpi he cafangte he – a ṭial cawnnak ah a ṭha i, na fa kha forhfial. Mah hnu ah, na fa cu biafang tawi tete aa telmi biathluan (vuaciah) kha ṭialter.

**Na fa nih caṭial a thiam rih lo ahcun, nangmah nih na ṭialpiak khawh. Mah hi a ningcang a si:**

* Na fa kha a hmuhtonmi thil pakhatkhat asiloah a lunglut thil pakhatkhat kong chimter.
* Na fa kha bia nan i ruahmi chung ah a zei kong kha dah ṭial na duh bik a si tiah hal.
* Na fa bia a chim lio ah khan, an aidia (ruahnak) kha ṭial. An hmanmi holh kha hmang.
* Na ṭialmi kong kha na fa cu chimter, asiloah caṭial kha relter ṭhan.
* Na fa nih khan caṭial he aa tlaakmi hmanthlak suai a duh kho men, asiloah thil pakhatkhat ṭawn a duh kho men.

**Na fa kha amah te in a lung aa zumh ko ahcun amah tu nih khan caṭial rian lak awk ah tha pe. Na fa nih caṭial aa thok tikah, a tanglei hna hi tuah i zuam hna:**

* A tlaangpi kong kha ceihhmai law na fa kha aidia (ruahnak) pawl kawlsuat I zuam seh. Mah nih cun caṭial tikah mah le mah zumhnak a ngeihter hna.
* Na fa kha an herh khawh tiah na ruahmi biafang pawl in bawm.
* Na fa he khan a pawng ah ṭhut in aa lomi kong pakhatkhat ṭial ding in forhfial. Cun nan caṭial kha pakhat le pakhat nan i hrawmh lai i an i dannak tete kha caihhmai ṭi u.

**A tanglei hna hi na fa ca a ṭial tik i bawmhchanh ningcang cheukhat an si:**

* Na fa kha hmanṭha thilri pawl chiahpiak peng, tc, bawlpen, khedan, thung, phalung-raang, catlap asiloah notbuk, caṭial khawhnak a simi cabuai, thingphel, ṭhutdan asiloah zelṭuang tbk pawl. Na fa bawlpen le khedan chiahnak ‘caṭialnak kuang’ serpiak nih na fa cu caṭial a biapiitnak a hngalhter lai.
* Caṭial ning phunphun hmang, cuhna cu, phalung-raang hmete, khonkaret cung ṭialnak thung, thlalang cung caṭialnak bawlpen, thetse cung ṭialnak fung asiloah si thuhmi cung ah kutdong in ṭialnak asiloah hmurhmul thuhmi khariim
* Na fa kha a ṭialmi ca thangpi in rel ding in dirhṭhauh (bawmh).
* Na fa kha hmanthlak, suaimi, aidia (ruahnak) a langhter kho mi hmanthlak komh pawl kha ser ding in forhfial.
* Nan inn i a langhnak hmun ah khan na fa i a suaimi le a ṭialmi hmanthlak le ca kha uangthlar ngai in taar hna. Mah nih cun mah le mah lungzumhnak a peek hna lai i caṭial a biapitnak kha a langhter lai.
* Caṭial ding ruahnak chuah bawmtu ding ah ‘ruahnak zal’ asiloah ‘ruahnak bawm’ ser. Caṭial ding ruahnak aidia a ṭhatter deuhnak ding ah thiltlang a simi hmanthlak, mekazin chung in hmanthlak pawl, cazual hme, muicawl cawknak tiket, asiloah na hmuh thil dangdang hna zong kha khawmsua hna.

Hmuntonmi le Lungduhmi kong Tial Ningcang

Na fa hmuhtonmi le lungduh pawl kha caṭial thiamnak lei forpetu (thazaang petu) ah na hman khawh hna.

**A tlangpi in aa tel khomi cu:**

* Naite ah a hmuhmi, tahchunhnak ah, nupiṭhit puai maw chuahcamtuak puai a kalnak, asiloah khualeng kalnak kong ṭialtermi. Tahchunhnak ah, thilhlun inn museum hmun kal tehna khi ni khat i tuahmi cawlcanghnak pawl hun relṭhanter khawh a si, dainosawr kong ṭialnak, ‘Nihin ka Hngalhmi ah a Ṭha Bik Thil’, dainosawr chungkhar tuanbia tawi, asiloah khualengtlawnnak cazin tibantuk hna ṭialter khawh a si.
* Trampoline (hlawhvamhnak) cung um asiloah lamlennak caan zong khi an tuahmi hngalhterṭhantu a si, zei bantuk dah an per, zei bantuk dah an kai tibantuk kha, ‘ka thiam bik trampoline, lamkal thiam ning, trampoline/lamkal hartonnak tuanbia, asiloah trampoline/lamkal biafang pawl hna hna kha cazin in ṭialter.
* An lungduh thil pakhatkhat. Na fa nih cataar tawite in maw asiloah cabia tawi te in a huammi asiloah a lungduh thil kong a ṭial khawh.
* Zahannai a luan ciami ah an caihmi zaanmang maw cinkenmi pakhatkhat.

Phuahṭawn caṭial ning

Phuahṭawn chom caṭial hi a nuam ngai mi a si caah, caṭial duhnak thathawhtertu a si. Na fa lungthlam suai thiamnak tehna a bawmh khawh i, cucu a hmaan tak maw hmaan tak lo ti biakhiah khawh khuaruahnak le pohsa tuaknak ah bawmtu a si. A naih bik i nan rak relṭimi cauk kha an lungthin laaknak ah na hman khawh, cu nih cun thilthar ruahnak a bawmh hna lai.

Phuahṭawn caṭialnak caah aidia (ruahnak) cheukhat:

* Kaatuun pungsan in tuanbia tawi ṭawn.
* Mekazin cauk chung in minung hmanthlak pawl kha riam hna law biachim le biaruahnak kha ser.
* Nangmah te in superhero (uar bikmi) kha phuahṭawn law ṭihphannak ah nawrter hna.
* Maivan web chung ah thlahmi kutzungthiam pawl an milem pawl sithuh tehna kha lunghthawhnak caah sersiam.
* Tuanbia pakhat ṭial asiloah karṭuun pakhatkhat suai u, biathluan ṭial asiloah karṭuun kong ṭial kha i chaang u.
* A fawimi tuanbia tungtlang ah cun hmuitinh a ngeimi lemcang (tahchunhnak ah: bawlung zuamnak i teitu sinak ding; uico tlau hmuhnak ding; vawleipi khamhnak ding, tbk) ah harsatnak a ton i a hnu ah teinak a hmuhnak kong tehna. Mah tungtlang cu hmunkhat ah nan ṭialmi tuanbia tawi i a hrampi a si kho ko.
* Website chung in hmanthlak pawl khi thim law, na thim cia mi kha slide show ah tleng hna asiloah file pakhatkhat ah tleng law an min ṭial asiloah biathluan tawi in a kong ṭial.

Inn ah nitin in caṭial ding caanrem pawl

Carel bantuk in, na fa he hmunkhat caṭial cu inn ah nitin in nan tuahmi cawlcanghnak a awk a si.

**Mah caṭial bawmtu ruahnak hna hi hniksak hna:**

* Dawr cawk ding thil cazin ṭial asiloah mah cazin ah cun thil cawk ding chap.
* Chungkhar biacah ṭialnak le rel awk ah thingphel pakhat i chiah u
* Na fa kha nawt ṭialnak cabenh khi pe law, anmah te in hngalhterṭhannak (reminder) ṭial seh.
* Zarh tin nan ei dingmi ṭialnak menu kha hmunkhat ah suaiṭi u.
* Nan chungkhar hmanthlak pawl kha a tanglei te khin a konglam ṭial u.
* Na fa i a zuksuaimi pawl ah khan cabenh ṭial hna.
* Tanlaihdah a ngeimi cafang hmang in biafang pakhat ṭial law fridge cung ah benh asiloah tanlaihdah taarnak thilphel ah benh hna.
* Biakchawnhnak ca, chuahcamtuak ca, le lawmhnak ca hna ser u.
* Kekalnak lam ah thung in donnak bia ṭialter in innpa nih a rel an duh ko lai.
* Chungkhar kalendar kha a langhnak ah chiah i chungkhar puai tuahmi hoihna ṭial.

# Chuahka in Taang 2 tiang Nambarelṭial

Ngakchia an kum khatnak khi an ṭhan a ran bik lio caan a si. Hlathlainak nih an chimmi ah, bawhkeuh pawl nih nambar lungfian khawhnak hi an i chuahpi ti a si. Nangmah cu na fa ca ah chimtu hmasa bik na si caah, an ngakchiat lio taktak in nambarelṭial ah an ṭhancho khawhnak ding ṭuanvo nganpi na ngei.

Nambarelṭial thiamnak lei ah an ṭhanchonak hi ngakchia hna caah an thiamnak le ṭhanchonak hrampi biapi taktak a si. Nitin an nunnak ca i timhlamhnak caah tampi a bawmh hna, pohsa tuakthiamnak le tangka tonghtham ning tehna a bawmh khawh hna.

Math (kanaan) ah hin nambar, pungsan, zulhmang, hmetngan, caan, le reltahnak tehna hi nambar hngalhnak ah aa telmi an si. Nitin hmuhtonmi ah tinchia (Kannan) telhchih hi a fawi te i a nuam ngai mi a si. Tinchia cu hmunkip ah a um – celhtual, chawdawr le inn tehna ah a um.

Ngakchia nih hin nambar tuah, rel, suai le nambar kong hmuhton tam ngaingai an herh. Mah seksen nih hin na zohkhenhmi ngakchia hna an thil thiamnak ding tampi a bawmh. Nangmah tinchia na rak cawn ning le atu na fa nih tualleng sianginn le sianginn i a cawn ning cu aa dang kho men nain, na fa kha lam tampi na bawmhchanh khawh ko rih. Nambar le relnak tehna hi nihin kan nunnak he an i pehtlaih ning kha fianh lengmang.

## Inn ah tinchia (kanaan) tuahṭinak

Tinchia (Kanaan) kong caihṭinak

Ngakchia hna hi tinchia he aa pehtlaimi holh lei ah an ṭhancho ding a biapi ko. Celhtual tehna kalpi, asiloah inn i bawmh tehna nih mah thiamnak lei ah tampi a bawmh hna. Hmual ngei ngai in mah tinchia lei holh an hman khawhnak ding ah caan a rau ngai kho men, tinchia lei he aa pehtlaimi caihhmainak ah umpi hi hmailei an thiamnak caah dirhṭhauhtu ṭhawng ngaingai a si.

**Tinchia (Kanaan) lei holh i ṭhanchonak ding cawlcanghnak cheukhat:**

* Thil pakhatkhat na hal tikah biafang fiangrep te hmang. Tahchunhnak ah, na fa kha fridge chung caw hnuuk ‘liter khat’ in ka pe ta, asiloah bizu chung in changvut kilo khat a simi zal kha ka pe ta tibantuk in na chim lai.
* Rawl chuan tikah, reltahnak phundang ciocio, lakphakkeu, millilitres, litres, le hrai tibantuk kha hmang hna. A lawng le a khat timi kong zong kha ceihpi.
* Lam nan len, bia nan i ruah, lente nan i celh pah khin an cawlcangh ning kha holhfang in fianter, hau ‘cung ah’ an kai, tung le tung ‘karlak ah’ an tolh, zawngtlaang ‘tang ah’ an i thui tibantuk in. Mah nih cun na fa kha hmunhma he aa pehtlaimi holhfang pawl hngalhfiannak ah a bawmh lai.
* Thil ningcang te in ṭhenhai tehna khi ngakchia pawl thluak pomhngalh khawhnak, ‘aa khat’ le ‘aa dang’ timi thleidan thiamnak a bawmh hna. Resaikaling (thil hlonhcia hman than khawh) khi caanrem ah hmang, mah khin hnawmpung ah hlonh ding thil pawl kha ṭhenhai hna. Tahchunhnak ah, caku, plastic, rawlṭhing, le hnawm sawhsawh tibantuk in.

Relnak

Rel hi ngakchia no deuh hna caah tinchia (kanaan) lei he aa pehtlaimi hmuhton hmasa bik a si.

Nambar chim lengmang thiamnak cu an duh ngaimi hla asiloah awktlak-ngei biazai le nambar min pawl nolh lengmang tehna hi an si. Ngakchia nih an hngalh hlaan ah nambar cu atu le atu an chim lengmang lai i, a hnu ah cun nambar kha zei dah an si ti kha an hliah khawh ko lai.

**Hihna hi na fa kha thil relter ningcang an si:**

* Mah bantuk hla le awtlaak chung ah hin thil rel ning kha ṭha te in ngaihpiak hna, mahkahin zoh khawh a si: [www.youtube.com](http://www.youtube.com/):
* Compei tete panga
* Inhnak cung ah pahra
* 1, 2, 3, 4, 5, Voikhat ah, nga a nung in ka tlaih
* Thawl hring pahra
* Zawng tete Panga
* 1, 2, Ka kehdan hri sih
* Ngakchia nih thil rel an i thok tikah abubu in an rel, tahchunhnak ah, kutthei le kethei, an angki cung i kep, inn kainak hlei dot, asiloah an lenthil pawl.
* Ngakchia nih thil kha abu in an rel tikah, thil pakhat cio kha nambar pakhatkhat he an pehtlaihter. A hramthok ah cun, na fa kha nambar pakhat a hun chim poh ah khan mah nambar zat khan a relmi thil kha tonghter.
* Thil abu in a ummi an rel tikah, thil pawl kha artlang te in chiahpiak an hau, a rel ai fawih deuh nak ding ah. A hnu ah cun, khati chiah lo khan an rel khawh te ko lai.
* Na fa kha amah le amah lungzumhnak a ngeih hnu ah cun, a rel cinhnak/cawnnak caah nambar aa dang lengmang mi in thokter. Tahchunhnak ah, nambar 6 in thokter law 10 tiang relter. Na fa kha hmailei le hnulei ah kir in relter. Cun nambar pakhat kha pe law, zei nambar dah a hmasa i zei nambar dah a hnu ah a um ti kha hal.

Nitin thil rel ning

Nihin tuahmi ah hin nambar rel hi telchih khawh peng a si, a tanglei bantuk hin:

* Thingthei kha cheu ruk ah chuah law na fa he khan acheu tete cu rel u.
* Thaithawh ah na chumhmi changrawh kha rel u.
* Cabuai cung a ummi darkeu kha a dihlak in zeizat dah an si tiah rel u.
* Motor cung asiloah bus cung ah khualtlawng zeizat dah an si ti kha rel u.
* Lamthluan i nan kal pah khin pal mi inn kha zeizat dah an si tiah rel u.
* Coka in kholhkhaan tiang kaar zeizat dah kal a hau ti kha rel u.
* Na fa he eidin dawr thil nan cawk tikah thil rel kha tuahpi (tahchunhnak ah, epal pum zeizat dah songkhoi chung ah na sanh cang tbk).
* Na fa i a suaimi hmanthlak ah khan thil phun zeizat dah a um ti kha rel u.

Nambar ramvaih

Nambar ramvaih hi a nuam ngaimi cawlcanghnak pakhat a si. Na fa kha nan pawngkam ah a ummi nambar poh kha kawlter. Motor laisen phel, nambar, senbawt (catar), kalendar, tadinca, dawr cawknak cauk, motor khul fumran mongh khawh zat ṭialnak senbawt (catar), le inn nambar tehna kha kawlter.

Phe Hmannak

Phe in celhpi khi a nuammi cawlcanghnak a si, abik in ruahsur ni asiloah zungkhar ni tehna ah aa tlaak. Na tuah khawh:

* Nambar rupnak celh phun ‘snap’ tibantuk pawl khi phe hnah in tuahpi.
* Nambar kha a hme bik in a ngan bik ah, asiloah a ngan bik a hme bik ah aa chang te in chia hna.

Dawr Lentecelhnak

Dawr lentecelhnak nih fa kha tinchia (Kanaan) thiamnak ah a bawmh hna, an zatlaang pehtlaihnak thiamnak zong ah a bawmh hna. Dawr lentecelh phun khat cu inn ah innte-tiamnak dawr na ser lai. Hihna hi cawlcanghnak le ningcang pawl an si:

* Rawl le rawlhring pawl kha laa hna law cabenh bangmi, asiloah dawr thil thanhnak cauk chung i thil man ṭialnak khi riam law benh.
* Phaisa tlang, caku phaisa, le kat hmang in thil man kan peek ning kong ah ceihpi.
* Caku in tangka ser, asiloah lentecelhnak tangka ser law innte-tiamnak dawr thil pawl kha i caw i zuarh u.
* Resit hlun asiloah thilman cabenh kha laa hna law, innte tiamnak dawr hmete caah cun hmang hna.
* Phaisa tlang phundang cio an i dannak – an pungsan le saram le minung a cung i a ummi kha – ngia hna. An i dannak kha caihpi. Catlap tang ah khan phaisa tlang danh in khedan in a cung zawn kha hnor in caku phaisa tlang ser.
* Nambar aa tlar tung mi lentecelhnak credit card ser. Nambar relṭialmi catlap keypad ser (nambar fonhnak seh bantuk) law card cung i aa ṭialmi nambar kha hmehter.
* Na fa kha rawl phun pawl a niamsan zulh in cahter (a niam bik in a saang bik ah) asiloah an man zulh in (manfawi bik in manfaak bik ah)
* Coka hmanmi cuai kha innte-tiamnak dawr ah cun luhpi law rawl phun, lakphak songkhoi khat, asiloah facang tun khat, tibantuk in thlai, law mah thil pawl cu an rihzaan zulh in cahter.

Lentecelhnak

**Lentecelhnak hmang in tinchia (kanaan) tuahpi hi na fa kha tinchia (kanaan) tuah aa tel kho lai. Hihna hi ruahnak cheukhat an si:**

* Na fa nih pungsan siseh, nambar siseh, zulhmang pawl siseh, a hliah khawhnak ding ah ‘I Spy’ timi kha celhpi, asiloah lentecelh phun dangdang zong celhpi.
* Thingphel hmang in celhmi celhnak pawl hi tinchia caah chungkhar ningpi in celh khawhmi phun an si. Daitlang (hmai-ruk-ngei tungvangpalh kibik tlang) hril law a nambar kha relter, ṭhial, cun mah daitlang cung i nambar na ṭhial hnu ah baang.
* Daitlang na hman tikah cun, na fa nih khan aa thalnak daitlang hmai cung i deh tete kha a rel khawh hna i zeizat dah a si ti kha a tuak khawh lai. A hnuhnu ah cun, daitlang cung nambar kha rel lo in zeizat dah a si ti kha amahte in a hngalh khawh lai.
* Na fa he online in nambar celhnak tuah u. Hihi nambar celhnak a ummi maivan hmun ah kawl khawh an si:
* [https://fuse.education.vic.gov.au (select Early Childhood or Primary Students tabs)](https://fuse.education.vic.gov.au/)
* [http://education.abc.net.au](http://education.abc.net.au/)
* <http://www.abc.net.au/countusin>
* <http://www.ictgames.com/resources.html>

Pungsan in lentecelhnak

**Pungsan in lentecelh nih na fa kha pungsan phunphun a hngalhter khawh. Cun an kut-mit ṭuanṭi thiamnak a ṭhanchoter. Hihna hi a tuah ningcang le cawlcanghnak cheukhat an si:**

* Jigsaw minhlennak phun le tangram asiloah pungsan ṭhenhainak lenthil pawl nih na fa kha hnokbuai phisin (tawlrel) ning le hmunhma umtuning hngalhnak a thiamter hna.
* Pungsan an i khahnak le an i dannak kha hngalhter law an min kha chimter hna. Tahchunhnak ah, a riin a kawimi pungsan, kil a ngeimi pungsan, asiloah a tlaang a ummi pungsan tibantuk kha an min chimter hna.
* Na fa kha pungsan a suai, riam i an muisam ning zulh in a phu tete in chiah kha bawm. Cun, na fa cu zeiruang ah dah mahti khan a phu in na ṭhen hna ti kha hal.
* Rawl chuannak hmanmi ciknak/tannak phunphun kha hmang law celhnak changnawn (playdough) in pungsan phunphun kha serter. Na fa kha nitin a hmuhmi pungsan phunphun, a pum in dilmi, tungvangpalh thlalangawng asiloah tlaangrukngei pungsan a ngeimi ‘STOP’ hmelchunhnak kha hliah ding in forhfial.
* Caku in vanzuanglawng hoihna serṭinak nih kilngei, pungsan, cheuhnih-cheu le tia-ruang (aa tia le aa ruang) pungsan pawl telh in tinchia (Kanaan) lei kongkau hngalhnak a bawmh. A dih bak in, khuazei vanlawng dah lamhla bik a zuang ti kha tahṭhimhter, a tah kha a nuam ngaingai in nan theih fawn lai.
* Saknak balok (blocks) pawl kha tavar saknak. Balok aa zatmi in tavar dang pakhat a hmasa i he aa dangmi sakter.

Zulhmang Sernak

**Zulhmang hngalh le ser cu nambar tehna, pungsan tehna le tiaruang hngalhchuah khawhnak ding ah a biapi ngaimi tinchia (kanaan) thiamnak an si. Cawlcanghnak hna cu:**

* Thilpuan, thil funnak catlap, sak-inn, umkheng, kaat le ṭhutdan cabuai tehna cung i hmuh khawhmi zulhmang kha hliahter le an sullam fianh hna. Hmanthlak benhnak cauk ser law cuka ah cun kutzungser pawl he aa pehtlaimi ruahnak le aidia (ruahnak) pawl nih an sawh duhmi pawl kha benh hna.
* Thilzarnak, balok, ṭhipum, asiloah darkeu phun pawl kha hmang law, na fa kha zulhmang thokter. Amah te in lungzumhnak a ngeih hnu ah, amah te in zulhmang cu tuahter.
* Ningcang te in nolhkhirhnak (rhythm) ah zulhmang phun kha ṭomchih. Aa nolhkhirh in zapei beng law, na fa kha nangmah nawl cu cawnter in amah te in zapei aa nolh in benghter.
* Na fa kha hmanthlak suai i, an suaimi anmah te in zulhmang serter hna. Chawnhbiaknak kaat cung ṭamhnak caah hmanter hna.

Tinchia he ṭhialnak

**Mah ruahnak aidia hna nih hin thil relnak caah pum cawl ning an hman:**

* Bawlung nan i celh tikah bawlung nan hlirh zat kha rel u.
* Voi zeizat dah aa hlawh lai ti kha zawndamh. Cun voi zeizat dah aa hlawh kha rel.
* Cikbak nan kai tikah siseh, pangpar duum ṭhutdan in tolhnak hmun tiang nan kal tikah kaar zeizat dah na kaar kha rel u.
* Na fa kha hawi he pengpaso an i ciit tikah an khing aa ruannak ding lam kawlter.
* Awtlaak ngei hla pawl le per pah in nambar rel aa telmi hla dangdang zong sa u.

Thil tahnak

**Tahnak le cuaithlainak lungfian hi na fa i tinchia a lungfiannak ding ah a biapi in a herh ngai mi an si. Hihna hi cawlcanghnak le a ningcang an si:**

* Vampang benhmi tungniamsan tahnak khi hmang law, nan innchungkhar mi vialte nan saan i tah u.
* Na fa sin ah khan an pawngkam a ummi thilri pawl kong ceihpi law, khawzei dah a ngan deuh asiloah a hme deuh, a saang deuh asiloah a niam deuh ti kha biachahter hna.
* Hri pakhat kha na fa cu chahpiak – zeican poh a ngah ko. Mah hri cu nan inn chung thilri pawl tahnak ah hmang law na ‘tahnak hri’ nakin a sau deuh mi asiloah a tawi deuh mi kha kawlter. Mah hri he aa canmi thil kha kawlter fawn.
* Tahnak dangdang zong kawl rih, hrai, zuhai, lakphakkeu, icy pole fung, keneh asiloah zapei-sau kha hmang hna.
* Na fa kha a duh bik mi lenthil nakin a saang deuh mi tavar kha balok in sak bawm. Mah tavar a saan tahnak ah balok zeizat dah a um ti kha na fa cu relter.
* Aho dah hla bik a per kho, asiloah ke khat lawng in sau bik a dir kho, asiloah thawlbial khat ah kep zeizat dah aa tlum hnga tibantuk kha zawndamh law na fa kha tah in relter.
* Thil khumhnak phunphun chung ah khan rawn i khahter in zeizat dah a tlum ti kha kawl u. Zawndamh hmasa, cu hnu ah khawzei dah tam deuh asiloah tlawm deuh a tlum ti kha kawl u.
* Khuacaan aa thlennak le ni khat chung caan a ummi zat kha hngalh i zuam. Thawl hlun kha hmang in ‘ruahti tahnak dur’ ser law ruahti zeizat dah a sur ti kha tah.

Hlathlainak ca i biahalnak

**Na fa kha tinchia hlathlai ding thazaang peeknak caah tampi bia hal:**

* Zei pungsan dah na hmuh khawh?
* Zeitin dah … kan tah khawh hnga?
* Zeitin dah hnarcheu hi kan kawl khawh lai?
* Zei dah … hrawmnak ah a ṭha bik?
* Zeitin dah cuka in … cuka tiang ka phanh khawh lai?
* Khuazei dah a nai deuh: setkhur maw pipian dah?
* Tavar kha a tluuk hlan ah zeitluk saang dah na sak khawh?

Hmanthlak cawl pawl zohṭinak

* Nitin Tinchia (kanaan) Cawlternak timi nih hin chungkhar kha an kal pah, biachim pah le lentecelh pah in tinchia lei tampi hlathlainak thazaang a peek hna. Mah hmanthlak cawl pathum hna nih hin chungkhar kha tinchia (Kanaan) le nambar relṭial thiamnak kong kha inn ah siseh, dawr hmun ah siseh, khualeng ah siseh, a kong ceihnak ah a luhpi hna. <https://fuse.education.vic.gov.au/?WSC2SM>
* Pehzul in chuahmi The Mathscots siri cu chungkhar pawl nambarelṭial ah a teltertu hna le tinchia (kanaan) cawnnak lei ah inn le sianginn pehtlaihnak sertu a si. Biahmaiṭhi ah an chuahmi episode ah mahdang te in a ummi episode 9 an i tel (episode pakhat ah minit 1 – 2 karlak sau an si). A sau deuh mi video pawl ah cun amahte in aa dinhnak tete a um i a chung i aa telmi tinchia (Kanaan) pawl ruahbawmtu le biahalnak an i tel chih i nulepa nih fale tinchia (kanaan) kong ceihpinak ca ah thazaang petu an si. Mah episod (video dal) an zoh tikah nulepa nih an duh ngai ding an si. <https://fuse.education.vic.gov.au/pages/mathscots>

# Taang 3 in Taang 6 tiang Carelṭial

Carelnak in a hmasa kum pawl hna cu na fa caah caan ṭha ngaingai an si. Cauk rel nih ruahnak thar le vawlei thar ah a chiah hna i, an lungthlam khuaruahnak a ṭhang.

Carel a ṭhatnak khel lei in ceihpi peng law na fa nih mansunglawi ah a ruah lai. Na fa he na si khawh chung in carel kha pehzulh. Anmah te in an lung an i zumh tikah cun, rel dingmi a tam deuh asiloah a dihlak zong anmah te in relnak caanrem pe hna. Ca an rel tikah lungsau te in um, an carel khulranter ding i zuam hlah. Cun, nangmah zong kha anmah zohchunh awk in na rel khawh chung in ca rel.

Mah kum pawl hi na fa nih vawlei kong tam deuh a hngalh caan a si. Caihhmainak i na luhpi hna tikah biachim thiamnak ah a ṭhanchoter hna, cun vawlei kong an lung a fianter deuh hna i mah khoika dah an um kha a hngalhfianter deuh hna.

Mah kum chung hna ah hin na fa cu caṭial lei ah aa zumhnak a ngan deuh a hun ngei. Ṭha te in caṭial thiltikhawhnak nih na fa cu hmualngei in midang he biakchawnh a thiamter i, sianginn le an hmailei rianṭuannak caah hlawhtlinnak lam tam deuh a peek hna. Na fa cu biatlangpi phun tampi le lungduh thil phunphun kong kha a tam khawh chung in ṭial awk ah forhfial ko.

Carelṭial hi a nuam zungzal i mi thinlung a laa zungzal. Na fa kha cauk le tuah awk cawlcanghnak thimter law, ngandamnak a simi nuamhnak le cawlcanghnak vialte tuah ding in thazaang pe. Cu nih cun na fa kha carel, biachim le caṭial duhnak kha thazaang a peekter lai.

## Na fa kha a chim le a ngaih bawmhnak

Na fa sin ah bia tampi chimnak

Na fa cu primary sianginn in aa ṭhial tikah, nal deuh in le vawlei tam deuh hngalhnak he bia an chim kho lai.

**Dangnal deuh in biachim khawhnak ding thazaang peek ningcang:**

* Anhringso cawknak kong, duum tuahnak kong, zanriah chuan ning tehna, cakuat kuang chung in cakuat laak tehna, innrian hnokhnai ṭuannak kong tehna le mawtawka asiloah bus in khualtlawnnak tbk nitin tuah lengmang mi kong caihhmai tikah na fa kha telter peng ve.
* Na fa kha ni khat chung an hmuhtonmi kha fianghlang deuh in hal. A zatlaang biahalnak a simi ‘Nihin zei dah a lawh?’ ti in na hal ahcun biafang tawi te in, ‘a ṭha’ ti in aan leh ko lai. “Sianginn khaan chung ah na relmi cauk kha zei kong dah a si?” asiloah, “Tuchun chuncaw ei caan ah zei dah na tuah lai?” ti bantuk fianghlang deuh biahalnak in hal.
* Ni khat ah a cangmi kong asiloah atu lio ah a cangmi thil kong caihhmainak ah na fa kha i thlaak ve seh. An ruahnak hal hna. Cu nih cun, hmuhning dangdang kha a hngalhfianter lai i an holhfang zong a ṭhanter lai.
* Na fa kha bia leh awk aa chap khawh nakhnga a lungpemtertu biahalnak tete khan thazaang pe, tahchunhnak ah, “Zei nih dah mahtikhan aan chimter?” “Mah hnu ah khan zei dah a cang?” Mah kong ah zeitin dah na ruah? tbk biahalnak in a lungpemter naa zuam lai.
* Na fa carelnak, caṭialnak le cabia phun zakip an cuanhnak kong ah khan na lungthin dihlak na peeknak kha langhter. Cabia chung thil caihpinak nih sullam ngeimi ceihhmainak a ser i na fa mah pawl biapi an si zia hngalhnak ding a bawmh.
* Na fa nih sianginn i a cawnmi kong ah na lungluhnak kha langhter. Mah cucu ceihhmainak caah aan forhfialtu hna a si lai.
* Na fa kha nifatin an tonmi thilbuai le tontuarning kha caihmaipi ding in thazaang pe.
* Midang tontuarning hngalh khawhnak ding ah biahalnak le ceihhmainak kha hmang. Cu nih cun na fa kha midang caah tuarpi thiamnak a ngeihter lai.
* Biahalnak le caihmaipinak kha hmang law na fa nih vawlei pi kong a hngalhnak le hmuhtonmi a kauhter lai, abik in hmuhton thar tete a hun ton caan asiloah khualeng chuahvah tbk caan ah khin.

Thawngpang le tulio thilcang kong Caihhmainak

Na fa cu a hung upat deuh tikah, thawngpang le tulio thilcang kong kha an hngal deuhdeuh. Thawngpang le tulio thilcang kong ceihmaipinak nih na fa i vawlei a hngalhfiannak kha a rumter khawh.

Biahalnak hi thilcang kong ah na fa nih kap tampi in kherhlai khawhnak ding ah hmual a ngeimi lam pakhat a si i midang tontuarpinak lei ah thazaang a peek hna. Zatlang thil biapi kong ceihhmai tikah biahalnak nih na fa kha leidang nalnak a ngeihter hna.

**Tadinca kong asiloah tulio thilcang kong ceihhmai tik i na hal awk aa tlaakmi biahalnak ah a telmi hna cu:**

* Zei nih dah mah thilcang hi a chuahter tiah na ruah?
* Zeitin dah mi a hnorsuan hna lai tiah na ruah?
* Cucu aa tlaakrem ko maw?
* Zeicahdah mi nih cucu an ruah/tuah tiah na ruah?
* Mah thawngpang report ah hin khatlei kam in zei an ti kho hnga maw?
* Mah hnu ah zei dah a cang kho tiah na ruah?
* Zeitin dah mah thilbuai cu remh khawh a si hnga tiah na ruah?

**Nan ceihhmainak ṭhanchoter khotu cawlcanghnak cheukhat hna:**

* Na fale kha thawngpang chia le ngaihchiatnak a simi hna chung ah khan a ṭhatnak hmuhthiam ding kha forhfial hna law bawmhnak a pechanmi pumpak le bu hna kha kawlpiak le hmuhpiak khawh i zuam, cun “mah caan hmannak ah aho dah bawmtu a si kho lai.
* Aa khatmi thilbuaipimi kong ah ruahnak phundangdang hmuh khawhnak ding ah cabia tam nawn hmunkhat ah rel u.
* Thil kong pakhatkhat bia-alnak ngei u, nangmah le na fa nih mah kong kap khat veve ah dir i chawng u.
* Thilbuaipimi pakhatkhat kong kha an ṭialmi kha download tuah u.
* “Cutin a si ah tah?” timi phundangdang ruahnak kha ceihhmai u. Mah nih cun, na fa kha thilbuai remh khawhnak le lungthlam khuaruah khawhnak a bawmh hna lai.

Tadinca chung cabia hna cu ngakchia ca ah lungretheihnak le lungtuainak an si tawn. Na fale ca ah aa tlaakmi cauk rel awk kha na peek hna lai. Kum he aa tlaak ning in chuahmi carel awk pawl a hnu rel awk i an khonmi program pawl ah tampi rel khawh an si.

* Ngakchia Thawngpang:   
  [https://www.kidsnews.com.au](https://www.kidsnews.com.au/)
* Thawngpang phen ah:   
  <https://www.abc.net.au/btn>
* Ngakchia podcast kha zoh duak ta:   
  [https://www.squizkids.com.au](https://www.squizkids.com.au/)
* ABC kids news podcast:   
  <https://www.abc.net.au/kidslisten/news-time>

## Na fa carel bawmhnak

**Hihi carel thazaang peeknak lamning cheukhat pawl an si:**

* Primary sianginn a donghnak lei kum hrawng tiang na fa kha, amah te in a rel khawh zong ah, carelpi pehzulh awkah ruahnak cheuh duh bik na si.
* Na fa kha nan sang laibrari (caruuk) ah kalpi lengmang law cauk kha an i thim, an hlaan khawh lai i an tharchuah khawh lai. Sianginn khar thok kaa i ngakchia library (caruuk) i kalpi ahcun mahte todelh (bawmh hau lo) in carel an thiamnak ca ah a thazaang petu ngaingai a si.
* Lenhloi phanchom cauk a silomi cauk pawl kha na fa cu kawlpiak, rel a zuammi kha hmuh i zuam. Laibrari (caruuk) tam bik cu cauk kha an phun hoih in tha te in an chiah khawh.
* Nanmah sang laibrari cauk kha hlaang ding in na fa cu forhfial ko.
* Na fa nih caṭialtu pakhat kha a duhmi a si ahcun, mah caṭialtu ṭialmi cauk dang kha asiloah amah nih siri (pehtlai tein chuahmi) in a chuahmi cauk dang kha kawlpi.
* Na fa uarmi caṭialtu asiloah hmanthlak langhtertu kha an maivan website ah a rel forhfial.
* Na fa kha caṭial phun kip a simi, lungthlamcuang, science-phuahṭawn, velhnak kong le ralsapanh (adventure) kong tehna kha theihngalhter.
* Na fa cu cabia phunkip a simi biazai, hlabia le, zat-lan tawi tete kha theihngalhter.
* Na fa kha phuahṭawn-lo cauk pawl rel forhfial. Tadinca asiloah online relmi encyclopedia zong hi carelpi thoknak ah an ṭha, asinain na fa kha tuanbia cauk maw, asiloah a uar ngai mi lentecelhthiam pawl maw minthang pawl nih anmahle anmah kong an i ṭialmi cauk (mah-nunbiaṭial) cauk pawl hoihna kha rel an duh deuh kho men.
* Na fa cu, a hngalh lo mi biafang pawl kawlnak ding diksaneri hman kha forhfial.
* Na fa cu carel a hau i kum he aa tlaak in tuahmi video games kha celhnak nawl pe ko.
* Na fa cu Victorian Premiers’ Reading Challenge i luh ding ah forhfial, cucu kum khat ah March thla in September tiang an tuahmi a si. Mahka ah aa telmi sianginn nih na fa cu min an khumhpiak ko lai – cuti a si lo ahcun nangmah nih na fa cu hika ah hin minkhumhnak (register) na tuahpiak khawh: <https://www.vic.gov.au/premiers-reading-challenge?Redirect=1#for-students-parents-and-early-childhood-services>
* Cahmai 43 i “Creating a Literacy-Rich Home” timi zong kha zoh.

Cauk Biaruahnak

Cauk biaruahnak cu na fa uarmi cauk chungtel le an sullam hna kong thuuk deuh in a sullam laak khawhnak ding ah bawmtu a si. A hlan deuh seksen ah khan i Sianginn Kai Hlan in Taang 2 tiang, Carelṭial, ah khan cauk kong biaruahnak i biahalnak pawl hna cu lenhloi pakhat chung ah zei dah an tuah i aho dah aa telmi lemcang pawl an si ti hun hngalhṭhannak ding he aa pehtlaimi an si (p. 15 ah zoh). Mah biahalnak hna cu na fa primary sianginn a kai chung poh cu, hal awk ah an biapi tuk rih. Na fa kha primary school i a kai cuahmah chung poh ah cun, nangmah he nan relṭimi cauk kong siseh, amah telawng in a relmi cauk kong siseh nan ceihhmai tikah biahalnak tampi chap chih ko.

**Biahalnak dangdang hna ah aa tel khomi:**

* Mah tuanbia chung i lemcang hi aa thleng maw? Zeitin dah mah lemcang cu aa thlen?
* Nangmah nih mah tuanbia i a donghnak hi hei thleng kho law, zeitin dah a si hnga?
* Mah tuanbia i abik in a chim duh bikmi biacah cu zei dah a si?
* Mah tuanbia i a chimmi biacah kong ah nangmah na ruahning zei dah a si?
* Mah tuanbia asiloah biacah hi thilcang dang asiloah buaipimi thil dang he na pehtlaihter kho maw?
* Midang nih zeitin dah phundang in an hmuh khawh?

## Na fa caṭial bawmhnak

Na fa cu sianghramruun (primary) a hun dih hrawng khin cun, mahte phuahcop in ca sau deuhdeuh ṭial tehna, cauk/tuanbia phundangdang in siseh, phanchom a si lo mi cauk pawl le lemsoinak caṭial phunphun ṭial kha thiam an hun i thok lai.

**Mah kum hna chung i na fa caṭial bawmh ningcang:**

* Nitin thiamnak ding caah forhfial peng ko hna. Mah rel ding pawl ah cun rawl chuan ningcang, chungkhar biacahṭial (message), dawr thil cawknak cazin, le chawnhbiaknak kaat tehna an i tel.
* Na fa caṭialnak ding ca ah caan dai le hmun dai kha kawlpiak naa zuam lai. A hmai ah a rawnmi cabuai, ṭhutdan sau asiloah tray tehna khi hmanṭha an si.
* Caṭialnak thilri pawl, muici-ngei bawlpen le khedan, le muici dangdang catlap kha pe.
* Na fa kha caṭial aa thok hlan ah a ṭial ding mi biatlangpi kong ceihmaipi hi bawmtu a si zungzal. Cu nih cun, na fa kha ruahnak aidia le caṭial thoknak ding ah lungzumhnak a ngeihter lai.
* Na fa ṭialmi ca kong nan i ceihhmai hnu ah, amah bawmhnak caah na ceihhmainak bia asiloah tuanbia biapitnak zawn tete kha ṭial na duh ve kho men. Mah zawn ah cun an karhcho kho.
* Na fa kha caphun kip kha phuahṭawn in ṭial ding ah forhfial, lungthlamcuang, thiltak, le ralsapanh tehna kong kha ṭialter.
* Na fa cu caṭial phunkip, biazai, zatlan tawi, asiloah film cabia kha ṭialter.
* Na fa nih a relmi cauk kha phuahṭawn caṭialnak caah forhpetu ah hmang.
* Lungleemnak caṭial hi sianginn ah biapi ah an chiahmi a si lai, abik in siangsangruun (high school) ah a si lai. Na fa kha thil buaipimi (issue) pakhatkhat kong ah a hmuhning le ruahnak kha ṭial ding in forhfial peng.
* Na fa kha a caṭialmi aan hmuh hlan ah edit (remh ṭhan) tuah ding in thazaang pe. Cun, a caṭialmi kha lungfiang ding in sullam a ngeimi a si maw si lo ti kha a fian hmasa a hau. Na fa kha a ṭialmi ca thangpi in relter; cucu a palhmi hmuh khawhnak ding ah thiamnak ṭha ngai a si.
* Diksaneri hman nih hin cafangfonh palhmi remh a bawmh.
* Thesaurus timi sullamkhat biafang dangdang nih na fa biafang hngalhnak a chapter.

**A nuammi cawlcanghnak cheukhat ah aa telmi hna:**

* Catlap komh law nangmah te in cauk ser khawh a si. Staple (hrenhnak) in hrenh chih hna law, tuanbia, biazai, capo, asiloah inn-ser library ser ningcang tbk pawl ṭialnak ah hman khawh a si.
* Na fa kha dairi i ngeih i a tontuarnak le hmuhton kong ṭial ding ah forhfial.
* Cauk pakhatkhat asiloah film pakhatkhat kong cuanhṭhannak ṭial. Na fa kha a ṭhatnak le a chiatnak zawn i amah hmuhning chimter i mah film cu zeitin dah kan ṭhatter deuh lai timi kong kha ṭial ding in forhfial.
* Midang sin in cawiphiar in fonhkomhmi biazai phun phuah. Cauk, biazai, chung in laakhruak in catlaang 20 hrawng thim law biazai pakhat ser. Biazai tlaang dangdang cio vun laak i tonhmi biazai ah a chuak i sullam zong adangdang pi a chuak.
* Na fa kha a fiang ngai mi kap hnih ngei biatlangpi pakhat pe. “Inntuahca cu kham awk a si” tibantuk hin. Na fa kha cacaang (sapaih) tlawmpal in ṭialter, a ṭhatnak le chiatnak a hmuh ning kha kap hnih in ṭialter.
* Na fa nih lenhloi asiloah filim pakhat cu naite ah a liim ahcun, amah phuahṭawnmi in lehnak ca ṭialter. Tuanbia donghnak kha a dang in an ṭial khawh men, asiloah lemcang lei hmuhnak ti phun khin a dairi ah pehzulh in a ṭial khawh.

Computer in caṭial le phuahṭawnnak

Atu cu computer le electronic hman chan ah kan um. Na fa kha carelṭial lei ṭhanchoternak ding ah na fa nih teknolozi (thiamnak) lei ah siarem te in a thiam a hau i a ruahmi aidia pawl kha zapi sin a hrawmh khawh ding le an phuahṭawnmi an hmuhsak khawh hna ding a biapi tuk cang.

**Na fa nih a tuah khawh hngami cawlcanghnak cheukhat:**

* Na fa lungduh le huamsazia, lentecelh phu, asiloah an lungduh phun tuanbia thilcang pawl in maivan (website) ser.
* A huamsazia asiloah lungduh kong kha maivan blog ah ṭial.
* Filim cabia tawi pakhat ṭial law mobile fon, iPad asiloah video recorder in thla. Edit tuahnak software hmang in filim cu edit law a tuanbia min phuah law ṭial.
* Radio chim ding cabia pakhat ṭial law mobile fon siseh, iPad in siseh, aw khumhnak in aw kha khumh.
* Tuanbia tawi pakhat ṭial law mobile fon in maw, iPad in maw asiloah awkhumhnak in maw, a aw kha khumh. Lungtuar daan lungthin hninhsaih daan he aa tlaak in tummi music phun kha kawl law, na tuanbia ah khan hmang.
* Chungkhar sin ah khan email maw, biacahṭial maw, kua hna.
* A hnu bik naite ah nan tuahmi chungkhar zungkharni caan hmannak tehna pawl, asiloah anmah lungduh kong kha presentation (chuahpi i chimrel) tuah awk ah projector hmang in chimter hna.
* Filim tawi pakhat in phan law app pakhatkhat, Australian Children’s Television Foundation nih an sermi app hi hman khawh a si: <https://actf.com.au/education/resources/id/10429/>

Chungkhar Rianhmaithlak

Chungkhar dihlak tel in ṭial le rel khawhnak ding ah caanrem laak i zuam.

**Chungkhar rianhmaithlak ah aa tel khomi:**

* Hawikom le chungle hna sin ah email kua hna.
* Chungkhar le hawikom hna he i pehtlaihnak caah zatlaang pehtlaihnak network pakhat ser law, cuka cun cabiaṭial pawl kua hna.
* Siri (pehtlai tein chuahmi) in chuahmi cauk kha relṭi u.
* Inn hmanmi thilri thar nan cawk tik i a tuahto ningcang an ṭialmi kha relṭi u.
* Chungkhar cawlcanghnak asiloah khualtlawnnak kong tehna kha journal ah siseh online blog ah siseh khumh hna.
* Zatlan kha ṭial law chungkhar le hawikom caah cucu hmuhsak hna.
* Filim cabia kha ṭial law filim pakhat chuah.
* Tadinca chung i ṭialmi capar kha rel, thim hna law, lentecelh phu, duh bikmi saram, asiloah dinhnak ni nan tuahmi thil kong
* Biafangkalh (crosswords) hliahphoih, biafang minhlennak, thluak-tuai, le biahleng halnak tehna kha an tawlrel nakhnga tuah.
* Holhfang celhnak Wordle kha nitin in chungkhar ningpi thluakchuah in tuahpi hna. Online ah hin ngakchia caah aa tlaakmi pawl zoh khawh an si, <https://wordlegame.org/wordle-for-kids>.
* Laibrari (caruk) le cauk dawr hna ah khan va kal law cawk awk cauk va kawl. Mihar ca tlawmsuknak dawr ah le hmancia thilri zuarnak ah khin mandeng cauk pawl kawl hna.
* Hmunkhat khualeng chuahnak tim, cun zapi phurhtlunhnak tlanglawng timetables, vawleipung (zuk), le theihherh thanhnak cazual tbk kha relpi.

Carelṭial lei a rummi inn sernak

Carelṭial i a rummi inn sernak nih na fa kha a rel, a ṭial, a chim le a ngaih lei ah tampi telnak caanṭha a peek hna. Mah bantuk pawngkam ṭha nih mah thiamnak pawl hi nitin caanhmaan in a biapimi an si ti kha an hmuh khawh lai.

Hihi cathiamnak caah a ṭhami ningcang an si:

* Cauk. Cauk tampi. Cauk tampi in na fa nih carel cu caanhmaan tuah ding ah a hmuh lai i a thar rel awk kha a ngei zungzal lai.
* Holh lei in a rummi innkhaan le inn cu na fa caah ser, alphabet (cafangpi) le biafang aa ṭialmi poster le cabenh pawl kha nan inn chung ah tampi chia hna.
* Na fa cauk pawl kha mi hmuh khawhnak ding ah cauk hrawl ser.
* Na fa siarem te in ca a rel khawhnak ding ah hmunhma serpiak, chantling neem le puanvorh kha chiahpiak, cuticun carel kha a caah dinhdamhnak le a nuammi a si lai.
* Caṭialnak thilri cuahrang pawl le cabuai kha chiahpiak. Bawlpen le khedan phunphun, le caṭialnak hmun na ngeih ahcun na fa kha voi tam deuh caṭial a duhter lai. Na fa bawlpen le khedan chiahnak ding ‘caṭialnak kuang’ ngeihnak nih na fa kha caṭial a biapiitnak a hmuhter lai.
* Lungthlam suaimi zatlan suai khawhnak ruahbawmtu kha khawm hna. Mah nih cun a chim le a ṭial cawnnak ding ah hram a dirhpiak lai.
* Zarh khat voi khat in chungkhar carel caan adang te in chia u, pumpak rel caan a si ah, a bu in rel caan a si ah, mah bantuk caan cu ngei u.
* Na fa nih a relmi le a ṭialmi kha caanhmaan te in caihhmai lengmang u.
* Biapi taktak in, nangmah hrimhrim kha ca rel. Na fa kha ca na relter khawhnak ding ah nangmah cu amah zohchun awk in carelmi na si a hau. Ngakchia nih nulepa hna carel an rel lengmang kha an hmuh ahcun carelnak thazaang an laa i carel cu nitin kan tuah dingmi rian pakhat a si tin an hmuh khawh lai. Chuahpi unau, pilepu, le ngakchia nunnak ah aa telmi midang hna zong carel lei zohchunh awk an si kho.

# Taang 3 in Taang 6 Nambarelṭial

## Na fa he nambarelṭial kherhlainak

Cawnnak ah chungkhar in i tel hi ngakchia hna sianginn le a pinlei zong ah an a hlawh a tling hrimhrim lai ti chim chung khawhnak bik a si.

Tinchia (Kanaan) kong ceihnak caanrem peek hi fale caah inn le sianginn leeng i an cawnnak le thiamnak tampi a bawmh hna. Na fa nih khan nitin a tuahmi kha tinchia (kanaan) he pehtlaihter hram a thokter lai, zapi tlunkalnak (tlanglawng, bus tbk) tibantuk pawl dothlat, dawr ah thil an cawk tikah cawk awk thil thim thiamnak tehna, phaisa khankhah thiamnak le, chumhchuannak tehna a bawmh thim thiamnak a bawmh hna.

Na fa kha tinchia (kanaan) kong ceihpi law man sunglawi ah a ruah lai.

Maths (kanaan) lei ah sianginn i na hmuhtonmi hna cu na ruah ning nakin an tlawm deuh ahcun, “Sianginn ah cun maths (tinchia) ka thiam lo,” asiloah “Math cu a har tuk caah ka duh lo” tbk pawl hi chim hlah.

‘Tinchia (kanaan) cu ka ngakchiat lio ah ka rak thiam lo, a har tuk’ tibantuk a ṭhatlonak lei chimrelnak nih na fa aa ruahchannak a zorter khawh, cun tinchia (kanaan) cu a thiam le thiam lo phun an um hrimhrim ti zumhnak kha aa rialchih peng lai.

A linglet in, sianginn ah tinchia (kanaan) na thiam ngai ahcun, aphi lei i per colh kha hrial. Na fa he khan tinchia zeitin dah tuak an si kha caihmaipi ding in na forhfial lai. Cu nih cun an lungzumhnak a ṭhawnter lai an hngalhfiannak a thuhter lai.

Tinchia le in na hmuhton na ngeih ah siseh na ngeih lo zong ah siseh, tuchan ah cun tinchia (kanaan) cu baihat in thiam ding phun a si lo. Tuchan i biapi ah an chiahmi cu, aphi pakhat chuah khawhnak ding ah lam tampi a um ti hngalh le cohlan hi a si i, zei bantuk tuah ninglam dah naa thim i zeitin dah naa thimmi ninglam hmang cun na tuah, ti tehna hi an si.

Na fa he tinchia kherhlainak ding inn tuahmi cawlcanghnak tampi a um. Mah cawlcanghnak i tel tikah, khulrang te in tuahter kha hrial. Khulrang te in tinchia (Kanaan) tuahternak nih tinchia kha an caah phurhrit a siter. A tuah ning kha aphi nakin biapi deuh ah chiah i zuam ko.

Lentecelhnak lei Kherhlainak

Lentecelh nih na fa kha tinchia (kanaan) lei ah i tel khawhnak ding lam a chimh, abik in lentecelhnak lei ah duhnak a ngeimi an si ahcun. Mahhna pawl hi na fale kha an uar bik lentecelh an i celh lio ah maw, an zoh lio ah maw na hal hna awk ah aa tlaakmi biahalnak an si.

* Zeitin dah na uar bikmi lentecelhnak maak an rel? Zei bantuk tinchia dah maak tuaknak ah hman a si?
* Lentecelhnak dangdang hna tah, zeitin dah maak an rel? – tahchunhnak ah, tennis, golf, cricket, netball, pumpululh chuih tbk?
* Mah maak vialte zate fonhnak ah zei bantuk tinchia dah hman a si?
* Aho dah arhlei par ah a ṭhu? Hihi zei nih dah lai a rel?
* Mah maak relnak lamning dangdang a um maw?
* Na uar bikmi lentecelh phun cu minit le sekan in rel tikah zei can dah a rauh khawh?
* Celhhmun le celhtual phun dangdang hna cu zei bantuk pungsan dah an ngeih? Tlaang (edge) le kil (angle) kong kha ceih u.
* Celhhmun pakhat i a tlaang velchum zeikauh dah a si i, area in zeitluk dah a kauh ti kha zeitin dah na zawndamh khawh lai?
* MCG tual asiloah nan umnak hmun celhtual ah mawtaw zeizat dah paak khawh a si? Cucu zeitin dah kan tuak khawh lai?

Nikhua zohnak

**Nitin in aa thlen khawh caah, nikhua hi na fa he tinchia (Kanaan) kong ceihnak ah a ṭha ngai mi a si. Mah cawlcanghnak pawl hi hniksak tuah hna:**

* Hika website (maivan) ah hin zoh <http://www.bom.gov.au/vic/>
* Lumtahnak (Thermometer) le asiloah ruahti tahnak hrai kha nan umnak hrawng nikhua umtuning chingchiahnak ah hmang.
* Na fa kha nitin a niam bik le a saang bik kihlum aa dannak kha hal lengmang. Nikhua thlen ningcang ah zulhmang a ummi kha an hngal kho maw?
* Ni-sarih ca chimchungnak kha kawl, cun a ni a phanh taktak i a kihlum kha, ca chung ah khumh (record tuah) law chimchungnak he zeitluk in dah an i thlau kha epṭhimh hna. Chimchungmi kha zeitluk naih in dah a hmaan ti kha hal. Cun, zeitluk in dah an i lawh i an i dan zong kha hal.
* Nangmah umnak area le hmundang area i nikhua kihlum zong kha nikhua kong ṭialnak website (maivan) ah kawl. Na fa kha nan umnak hmun i ruahsur le hmundang ruahsur zeitluk in dah nan i thlau kha hal. Ruahsur a zor le a kainak nih aho dah a hnorsuan?

Chumhchuan hrawmhnak

**Rawl chumh pah in tinchia (kanaan) kong ceihmainak nih tinchia (Kanaan) he aa pehtlaimi tahnak, caan relnak, le thil man tbk nitin tuahmi pawl telh in kong nitin a tuakter hna. Hihi inn ah na tuah khawhmi cawlcanghnak an si:**

* Chumhchuan ningcang cauk kha rel law nambar cheuchum hmannak, milliletres le grams hman ningcang tehna kha ceihpi. Hrai le darkeu in tah i tahnak a dikmi tahnak tuah ding in forhfial.
* Chumhchuan ning a chimmi ning in a let hnih karh le hnarcheu ah chuah ningcang tehna ceihpi. Na fa kha chumhchuan ning thar lam kawlpi. Zeicahdah mahticun tuah a hauh ti zong kha i ruah u.
* Rawl chuannak cauk i a ummi ah zeitluk a kihlum le zeican dah a rauh lai ti kha hngalh i zuam. Zeiruang ah dah rawl phundang cio hi an hmin caan aa dan cio ti kha ceihmai u.
* Chumh ding rawl ah aa telmi pawl cawknak ah a dih ding kha tuak chung u. Cu nan tuak chung mi cu nan cawk tik i a man taktak he epchunh u.
* Chumhchuan ning cauk chung i hmanmi biachinh pawl kha cazin in ṭial hna law, a biafang tling in ṭial hna. Tahchunhnak ah, millilitre caah ml, teaspoon caah tsp, tablespoon caah tbsp tibantuk in.
* Thei le anhringso a tharhlammi, dawr pipuam ah cawk khawhmi pawl i an man kha hlat law an ciinnak hmun i an zuarnak man he epṭhimh.

Thil kawlnak cazin

**Na fa he thil cawk duhmi kawlnak cazin (list) kong ceihmaiṭi khi tinchia (Kanaan) he aa pehtlaimi tangka le zatuak (za ah zeizat dah ti tuaknak) lei ṭhanchoternak ding lam pakhat a si ve. Hihi na hal khawhmi biahalnak cheukhat an si:**

* Mah thil min cazin chung in $40 kha zeitin dah na hman hnga? Thil zeizat dah mah $40 cun na cawk khawh lai?
* Mah thil cazin chung khan thil phun nga thim hna law, zatuak 50% manṭhumh hei ṭum seh law zeizat dah a si hnga tbk kha tuakpi. Thil na hun beet chap i zatuak 50% na zuh ahcun a man aa thlau lai maw, asiloah thil phun khat cio man kha 50% in na zuh i na fonh dih ahcun a man aa thlau lai maw?
* Mah thil cazin (katalok) chung ah khan manṭhumh mi lak ah khan zei dah man sunglawi bik an ṭhumhmi a si? Na tuaktan ning kha na fianter kho lai maw?
* Katalok (thil min cazin) phundang cio hmang in dawr dang i thil man he khan epṭhimh hna. Zei dah na hmuh?
* Thil tampi manṭhumh in an zuarnak tbk ah khin zohchunh awk pakhatkhat kawlpi hna. Zeitluk tlawm deuh dah peek a si kha tuak.
* ‘Thil pakhatkhat i 10% kawl ning kha ruat law, cun 20% kha kawl. 10% let karhmi tuaknak zulhhmang a um kho maw?’

Khualtlawnnak Timetable/Caan khiahmi

**Na fale kha caan kong le pohsa-tuak thiamnak lei an i chapchuan khawhnak ding ah a tanglei biahalnak pawl hi bawmtu an si:**

* Timetable ah khan naa thoknak na sawh hngal kho maw?
* Mah khuallam ah na kal duhnak hmun kalnak ah khan zei dah a tuan bik i zei dah a tlai bik caan a si?
* Na khuallam kalnak ding ah zei can dah na rauh lai?
* Mah khuallam ah bus dirnak hmun zeizat dah a um?
* Naa ciitmi bus kha dirnak ah dir lo in a kal ah tah, a caan zeitluk dah aa thlau lai?
* Zeizat dah a dih ding a si? Lam phundang in kal ah tah, a man epṭhimh tikah a man a za ko maw?
* Khuazei lam in kal dah a ṭhat bik? Zeicahdah cuticun na ruah?
* Training (rian cawnnak) ah a caan hmaan te phanh khawhnak ding ah, zeitik ah dah naa thawh a hau?

Tangka tonghthamnak

**Na fa kha tangka kong tuak ding siseh, tangka khonnak kong siseh, zeitin dah tangka an hman timi ruah ding in forhfialnak cu a biapi hringhran. Hihna hi a tuah ningcang le tuah dingmi hna cu an si:**

* Na fa kha thil nan cawk tikah zeizat dah an in kah hna ding a si ti kha tuakter.
* Chungkhar khualtlawnnak i a dih ding zat kha tuakter law hlathlaiter. Tahchunhnak ah, pangpar duum pakhat tlawnnak caah cun tlunkalnak man, luhnak tiket man, le rawl man tehna aa tel.
* Laksawng pakhatkhat cawknak maw, cawk a duhmi thil pakhatkhat ca i tangka khonnak kong zong caihmaipi. Zarh khat ah tangka tlawmpal te a hmuh ahcun, a cawk duhmi thil cawknak ding khon awk ah zeican dah khon a hauh lai ti zong kha caihmaipi.
* Zalsanh tangka kha zatuak in zeizat dah kaiter a zaat lai ti kha na fa he i ceih u. Tahchunhnak ah, 5% in a kai ahcun zarh khat ah zeizat ah a si lai? Cucu thlatin in kaiter nakin a ṭha deuh maw?
* An zalsanh tangka asiloah chuah camtuak hman awk kha a hmuhmi zatuak in khon ding kha forhfial law, zeizat dah khon a hau lai ti zong kha tuak. Tahchunhnak ah, zarh khat ah 40% na khon ahcun tangka zeizat dah na ngeih lai ti kha tuakpi.
* Tadinca kha rel asiloah thawngpang kha zoh. Thil man kong ah zei dah a cang ti le zeicahdah mahticun a can ti kha caihhmai u.

Nambar cheuchum hngalhfiannak

**Nambar cheuchum hi nitin kan nunnak he aa tlai peng mi a si. Pohsa tuaknak ah nambar cheuchum kan hngalhnak cu kan hman, cuticun biakhiahnak kan tuah zungzal.**

Nambar cheuchum kong ceihnak ding ah tinchia (kanaan) lei holhfang pawl hmang in na fa cu bawmchan. Hihna hi na fa nih sianginn ah a hmanmi tinchia (kanaan) lei holhhmang pawl an si:

**Cheuchum** – a ningpi, a phu asiloah nambar tling i a cheubang khi cheuchum ti a si (tahchunhnak ah, 4/5)

**Cungum nambar** – a ningpi chung in a cheubang a sinak langhtertu nambar (tahchunhnak ah, cheuchum 4/5 ah hin 4 hi numerator asiloah cungum nambar cu a si.

**Tangdanh nambar** – a ningpi kha zeizat in dah phawt a si ti a langhtertu a si (tahchunhnak ah, 4/5 ah hin tangdanh nambar cu 5 a si.

**Kel cheuchum** (Proper fraction) – cungum nambar kha tangdanh nambar nakin a hme deuh mi nambar cheuchum cu kel cheuchum a si, tahchunhnak, 3/5)

**Kello cheuchum** (improper fraction) –timi cu cungum nambar kha tangdanh nambar (denominator) he an i tluk asiloah a ngan deuh tikah cu cheuchum cu kello cheuchum (improper fraction) a si, tahchunhnak ah, 5/3)

**Tlukceo cheuchum** – a man asiloah a zat aa khatmi nambar cheuchum pawl (tahchunhnak ah, 2/3=4/6)

**Nambar polh** – nambar tling le cheuchum komhmi (tahchunhnak 1 1/2)

Ngakchia nih hin nambar tling le nambar tling karlak ah nambar tampi a um ti hngalh hram an thok. Nambar catlaang hi mah kong lungfianternak ah zohchunh awk ṭha ngai a si:

0 ¾ 1 2

Nambar cheuchum, decimals, rasio, le zatuak pawl hna karlak pehtlaihnak hi mah kum hrawng ah cun na fa nih lungfian hram aa thok.

**Desimal** – nambar tling pakhat kha pahra duahmah in phawt in nambar cheuchum ah chuahmi khi a si i, cheuhra cheu cuzat, za ah cuzat (zatuak) ah ṭhenmi nambar cheuchum a si. Tahchunhnak ah, Bawlpen dihlak 100 chung ah bawlpen sen cu 75 an si ahcun 0.75 asiloah .75 ti in ṭial khawh a si.

**Rettuak** – Zat pahnih in a cunglei epṭhimhnak ah hmanmi a si. Tahchunhnak ah, thingthei kheeng chung ah epal pum 3 le piar pum 4 an um. Mah epal le piar um zat cu 3:4 ti in langhter a si.

**Zatuak** – Ṭhen zakhat chung ah ṭhen zeizat dah a si timi tuaknak ah hmanmi a si. Tahchunhnak ah, kep 100 lak ah 75 cu a senmi an si. Cucu zatuak 75 asiloah 75% ti in chim a si.

**Nifatin in nambar cheuchum nan hmannak kong ah a ṭhatnak khel in chimcaih lengmang. Na fa caah nambar cheuchum an i zohchunh awk na tuah peng ahcun cu nih cun nambar cheuchum hngalhfiannak a bawmh lai. Nitin hmuhmi thilri pawl hmang in mah idea (ruahnak) zeimawzat cu vun tuahchunh tuah hna:**

* Serthlum kha hnarcheu le cheu li ah chuah in na ka hmuhsak kho maw?
* Epal cu aa tiaceo in cheu ruk ah na chuah kho maw? Cu na chuahmi cheu khat cu nambar cheuchum in zeizat dah a si? A cheuchum pali tah, zeitin dah na langhter lai. Zeitin dah cucu na chim khawh rih lai?
* Rialhrai (thlalang hrai) i zatuak zeizat dah ti a um? Mah rialhrai chung ah cun ti le thli an rettuak zeizat dah a si?
* Suimilam hmai cung kut hna nih khin lichuah zat khi zeitin dah a langhter? Zeicahdah suimilam caan kan chim tikah ‘quarter’ (lichuah) biafang hi kan hman?
* Taval kha aa tiaceo te in bil thum ah na bil ahcun, nambar cheuchum zeizat dah a si lai?

|  |
| --- |
| Online in pehtlaihnak  Hihna hi hmanṭha a simi website an si i, inn in siseh mah umnak sang laibrari (caruk) in siseh zoh khawh an si. Acheu cu apps in device phunkip ah download khawh an si:   * [https://fuse.education.vic.gov.au (select Early Childhood or Primary Students tabs)](https://fuse.education.vic.gov.au/) * [http://splash.abc.net.au](http://splash.abc.net.au/) * <http://www.ictgames.com/resources.html> * <https://www.scratchjr.org/> * <https://www.kodable.com/parents> |

© State of Victoria (Department of Education and Training) 2022

**Creative Commons logo**

Na Fa Ca ah Nitin Carelṭial le Nambarelṭial thiamnak ding ningdaan le Bawmhnak cu Creative Commons Attribution 4.0 International laisen pakhat tang ah peek a si i, Victoria State Education and Training Department kha mincoh (credit) na peek lawnglawng ah hi cauk cu peek na si lai, thlennak pakhatkhat na tuah i adang laisen zulhphung ning in na zulh ahcun. Creative Commons Attribution 4.0 Internal kha zoh.

Mah laisen nih a huap lo mi:

* hmanthlak pohpoh, chawhrawltu hmelchunh asiloah brand, Victoria Cozah logo le DET logo: le
* Party pathumnak nih an chuahpimi chungum

Copyright kong ah biahal duhmi cu hika hin hlat khawh a si [copyright@education.vic.gov.au](http://copyright@education.vic.gov.au)

22-22